钦定古今图书集成/明伦汇编/氏族典/第277卷 > 王梴
## 钦定古今图书集成/明伦汇编/氏族典/第277卷 > 王梴

按《宁波府志》：“梴字子长，号同野，御史涣之子也。嘉靖
十一年登进士，值彗星变，上封事，有直声，授中书舍
人。奉诏谕江南直隶诸郡，所司率故事致赆，一无所
受。升缮部员外郎，进郎中，升江西左参议，提督粮储，
转山东副使，升湖广参政，免官。梴慷慨负气，素善古
诗文，晚更精诣，有汉唐风格。”